La primera lectura de les misses és un frau

La primera lectura de cada missa, en la forma organitzativa actualment existent, és un frau, de cara al públic, i, al mateix temps, una greu deformació de cara a Déu i els seus anhels de justícia.

Ho expliquem:

Aqustes primeres lectures es presenten (segons el llibre “La paraula celebrada”, de Núria Calduch), en una sèrie de tres anys, una cada diumenge o festa important.

Són 63 el primer any, 67 el segon i 66 el tercer, en un tridu model, i probablement en un tridu següent hi pot haver una petita variació. Total: 196 festes, altres tantes misses i igual nombre de primeres lectures. Parlem, doncs, de 196 primeres lectures, en el conjunt de cada tres anys.

De quins llibres bíblics es treuen, aquestes 196 lectures? En el model presentat per la Núria Calduch, 96 són textos trets de llibres de “profetes”, 61 ho són de llibres que naltros anomenem “mítics”, perquè són dites i fets que mai es van produir, sinó que es van imaginar, sobretot en el cas dels llibres elaborats pels consellers o escriptors invitats pel rei Josies (641-609 aC). Anomenats “Pentateuc” (cinc llibres).

Advertim, però, que, per simplicitat, hem assimilat a profetes alguns autors de molt poques lectures que s’hi poden comparar, tals com Jesús fill de Sira, Samuel i algun altre. Així mateix també hem assimilat al grup de textos mítics les referències del llibre anomenat Saviesa. El motiu és que, tot i la fama que s’ha donat a aquest autor, creriem que és de poca categoria, perquè descriu un tipus de societat on no es tenen en compte els pobres, per tant una societat inexistent, mítica.

El tercer grup de lectures en nombre és el del llibre anomenat Fets dels apòstols, que n’hi aporta 24, 8 textos cada any, i que es llegeixen durant les festes de Nadal i següents.

Per què ens han d'emmetzinar amb 61 textos mítics i invitar a treure  
raonaments, propòsits, etc., d'un conjunt de mentides, que, a més, ens les  
presenten com si encara fossin veritats? Però això encara seria el problema  
petit. El problema gros és que, en 96 setmanes, ens ofereixen "textos de  
profetes" que, en general, estan lluny de lo que hauria de ser un text profètic:  
una advertència clara i dura de Jahvè sobre aspectes clau de la vida humana.

I aquí podríem acabar si féssim una descripció “molt general” de les primeres lectures, però hem de tenir en compte les “minories”:

5 textos són dels llibres Levític o Deuteronomi, és a dir, els dos llibres legislatius, 3 lectures són del llibre dels Proverbis, 1 del llibre dels Macabeus, 1 del llibre Cohèlet (que antigament es titulava Eclesiastès), i....

Per al final us guardem lo més punyent: de textos profètics de veritat, que condemnin les injustícies socials, que expressin la passió divina “pel dret i la justícia”, com deien els nostres profetes, només se’n llegeixen 5:

3 del profeta Amós, 1 del profeta Jeremies (que sí que en té més, però no d’aquest estil), i 1 del profeta Miquees. (Aquestes 5 lectures no s’han comptat en la sèrie general de profetes.) A Miquees, un molt bon profeta, que té un llibre molt curt dient coses fortes, els buròcrates que van compondre aquesta desgraciada llista de textos, només li deixen dir UN text cada tres anys, i sempre el mateix.

Davant aquest panorama, tan contrari als desitjos divins (segons els nostres profetes), nosaltres creiem que, a partir d’ara, no hem de donar gens d’importància a la primera lectura de les misses, fins que la llista sigui ben reformada. Creiem que aquesta té una finalitat principal: amagar les ànsies de justícia social.

PagèsFerret

Escriptors